《将赴淮南再过萧山昭庆寺阇梨叔师所居》
宋代·沈遘

始作山阴行，还寻广陵路。此身未许闲，长负沧洲趣。

往来古寺居，再与高僧遇。俗虑虽暂空，劳生竟难诉。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。